भारत में पैदा हुईं प्रिया सेराव बनीं 'मिस यूनिवर्स ऑस्ट्रेलिया', कहा- 'कभी नहीं की मॉडलिंग'  
प्रिया सेराव ने मिस यूनिवर्स ऑस्‍ट्रेलिया का खिताब जीता है
प्रिया का जन्‍म दक्षिण भारत के कर्नाटक में हुआ था
उनका कहना है कि उन्‍होंने कभी मॉडलिंग नहीं की
भारतीय मूल की प्रिया सेराव (Priya Serrao) ने मिस यूनिवर्स ऑस्ट्रेलिया (Miss Universe Australia) का खिताब अपने नाम कर लिया. विविधता और बहु-संस्कृतिवाद के बारे जागरुकता फैलाने का इरादा रखने वाली प्रिया ने खिताब जीतने के बाद अपने परिजनों और दोस्तों के साथ जश्न मनाया. आपको बता दें कि अब प्रिया 'मिस यूनिवर्स 2019' प्रतियोगिता में ऑस्ट्रेलिया की दावेदारी पेश करेंगी.
A post shared by Priya Serrao (@priyaserrao) on Jun 10, 2019 at 2:36am PDT
सिन्हुआ समाचार एजेंसी के अनुसार, विक्टोरिया राज्य की नीति सलाहकार 26 साल की प्रिया ने गुरुवार रात को मेलबर्न में एक दर्जन से अधिक अन्य फाइनलिस्टों को हराकर यह खिताब जीता. अगले साल दक्षिण कोरिया में होने जा रही मिस यूनिवर्स प्रतियोगिता में प्रिया सेराव ऑस्ट्रेलिया का प्रतिनिधित्व करेंगी.
A post shared by Priya Serrao (@priyaserrao) on Jun 22, 2019 at 6:13am PDT
मेलबर्न में आयोजित कार्यक्रम में सेराव ने 26 प्रतियोगियों को मात देकर यह खिताब अपने नाम किया. अब वह 'मिस यूनिवर्स' प्रतियोगिता में ऑस्ट्रेलिया की दावेदारी पेश करेंगी. सेराव ने अपनी जीत पर कहा, ''मैं बस ज्‍यादा विविधता देखना चाहती हूं और तथ्य यह है कि मेरी जैसी दिखने वाली और मेरी पृष्ठभूमि से आने वालों के लिए यह आश्चर्यजनक है.''
उन्होंने कहा, 'मैंने इससे पहले किसी सौंन्दर्य प्रतियोगिता में हिस्सा नहीं लिया और मैंने कभी मॉडलिंग भी नहीं की...तो मेरे लिए यह काफी चौंकाने वाला है.'' पश्चिमी ऑस्ट्रेलिया की बेला कासिम्बा दूसरे और विक्टोरियन मैरिजाना रैडमैनोविक तीसरे नम्बर पर रहीं. गौरतलब है कि प्रिया का जन्म कर्नाटक के बेलामनु में हुआ था, लेकिन उन्होंने अपना ज्‍यादातर बचपन ओमान और संयुक्त अरब अमीरात में बिताया है. वह 11 साल की उम्र में ऑस्ट्रेलिया चली गईं थीं.
A post shared by Priya Serrao (@priyaserrao) on Apr 29, 2019 at 5:36pm PDT
लॉ ग्रेजुएट प्रिया ने कहा कि तिमोर-लेस्ते में संयुक्त राष्ट्र विकास कार्यक्रम के लिए इंटर्न के रूप में काम करना उनके लिए सबसे गौरवशाली क्षण रहा है.